Visiones d’ierru

D’ierru sun sas àeras iscuras,
casi nieddas. Muda est sa muntagna
in sos cùccuros, trista est sa campagna
senz’unu tantu de ilde, in sas bassuras.

Desoladas cumparin sas culturas,
chi su laore chistin in s’intragna;
e casi pius l’amo e m’est cumpagna
gai sa terra, ricca de tristuras.

Ma unu entu improvvisu a primavera
tottu ti mudat benigna natura,
de fiores e cantos d’allegria

Cun milli risplendores in s’aèra.
Restat cun deo s’antiga tristura
ca non torro pius a su chi fia.